Անդրադառնալով Երեւանում «Բազմազանության շքերթի» անցկացմանը եւ այն խոչընդոտող խմբի գործողություններին, Կարեն Անդրեասյանն ասաց. «Ես կարծում եմ, որ հասարակության ցանկացած խումբ իրավունք ունի խաղաղ միջոցներով, երթերով, ցույցերով արտահայտել իր դիրքորոշումները, պատկերացումները, ցանկությունները: Միեւնույն ժամանակ այդ պատկերացումների հետ անհամաձայն մարդիկ էլ իրավունք ունեն քաղաքակիրթ ձեւով իրենց դիրքորոշումները արտահատել: Ես դեմ չեմ, որ հանրապետության տարածքում լինեն տարբեր տեսակի հավաքներ, ցույցեր, երթեր այս կամ այն դիրքորոշումների օգտին, բայց այդ ամենը չպետք է անցնի վայրիության, այլոց բարոյականության, այլոց իրավունքների չարաշահման դաշտ եւ ես կարծում եմ, որ բոլոր խմբերը, որոնք իրենց ազատորեն արտահայտում են մեր քաղաքակիրթ երկրում կկարողանան այնպես դա անել, որպեսզի չխախտեն օրենքը եւ մեր միջազգային պարտավորությունները»: